මෙම මාර්ගයේ බස් රථ 7ක් 8ක් පමණ මීට පෙර ධාවනය වුවද මාර්ගයේ දැඩි අබලන් තත්ත්වය හේතුවෙන් මේ වන විට ධාවනය වන්නේ එක් බස් රථයක් පමණයි.කෘෂිකර්මාන්තය ප්‍රධාන ජීවනෝපාය මාර්ගය බවට පත්ව ඇති ජනතාව කෘෂිභෝග ප්‍රවාහනයේදීද ගැටලු රැසකට මුහුණ දෙනවා.ත්‍රිරෝද රථයක් හෝ යතුරු පැදියක් පවා ඉතා අසීරුවෙන් ගමන් කරන මෙම මාර්ගය භාවිත කරමින් අත්තනකඩවල මහා විද්‍යාලය සහ බකමූන මහා විද්‍යාලය දක්වා අධ්‍යාපනය ලැබීමට යන දරුවන් පත්ව ඇත්තේද දැඩි දුෂ්කරතාවකටයි.මැතිවරණ සමය ආසන්නවන විට ජනතාව තුළ බලාපොරොත්තු ඇතිකරමින් මාර්ගය අලුත් වැඩියාවට සූදානම් වුවද මැතිවරණය අවසන්වීමත් ඒවා පොරොන්දුවකට පමණක් සීමාවන බවයි ප්‍රදේශවාසීන් චෝදනා කරන්නේ.පවුල් 3000ක් පමණ දෛනිකව භාවිත කරන මෙම මාර්ගය පිළිසකර කිරීමට බලධාරීන්ගේ අවධානය යොමුවන තුරු රතු මිනිත්තුව අවධානයෙන්.